06/02/2019 | Administración LocalMunicipal
Carral
Aprobación definitiva do orzamento xeral do Concello para 2019, previa desestimación da reclamación presentada contra a súa aprobación inicial

Logo de formarse por esta Alcaldía o proxecto de orzamento xeral do Concello para o ano 2019, que contén os documentos esixidos polo artigo 168.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais (TRLRFL), cunha consignación total de crédito para gastos por importe de 5.444.708,27 €, e unha previsión total de ingresos por importe de 5.444.708,28 €. Logo de ver o informe económico-financeiro emitido con data do 26 de novembro de 2018 por esta Alcaldía en relación a tal proxecto de orzamento, así coma senllos informes da Interventora do Concello, con data do 23 de novembro de 2018, de avaliación do cumprimento do obxectivo de estabilidade orzamentaria (no que se indica que se cumpre tal obxectivo de estabilidade orzamentaria, de acordo co artigo 16.2 do Real Decreto 1463/2007, do 2 de novembro, polo que se aproba o regulamento de desenvolvemento da Lei 18/2001, do 12 de decembro, de Estabilidade Orzamentaria, na súa aplicación ás entidades locais), e con data do 29 de novembro de 2018 sobre a globalidade do proxecto de orzamento. Logo de someterse o expediente do proxecto de orzamento para 2019 (en canto ás materias obxecto de negociación –segundo o establecido no texto vixente do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público– relativas ao persoal do Concello), á mesa de negociación realizada o 05 de decembro de 2018. Logo de adoptarse na sesión plenaria extraordinaria 8/2018 realizada o 19 de decembro de 2018 o acordo de aprobación inicial do expediente do orzamento xeral do Concello de Carral para o ano 2018, e do catálogo de persoal funcionario e laboral que se achegou xunto coa proposta de orzamento (logo da emisión de ditame favorable á proposta pola Comisión informativa permanente de asuntos xerais do Pleno, na súa sesión extraordinaria do 14 de decembro de 2018). Logo de someter o expediente a exposición pública (en cumprimento do establecido no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais (TRLRFL en adiante), previo anuncio publicado no Boletín Oficial da Provincia da Coruña BOP n.º 245, do 26 de decembro de 2018, mediante anuncio inserido no taboleiro de edictos do Concello 27 de decembro de 2018, polo prazo de quince días, durante os cales os/as interesados/as segundo o artigo 170.1 TRLRFL puideron examinalo, e logo de ver que se presentaron no rexistro xeral do Concello, segundo o informe emitido con data do 23 de xaneiro de 2019 pola auxiliar de tal rexistro, as seguintes reclamacións: Rexistro de entrada 85, do 14 de xaneiro de 2019-Santiago Ezequiel Roberti Alisente (voceiro do grupo municipal do PSdeG-PSOE). Logo de ver o informe emitido pola señora Interventora do Concello, Yongjun Orcero Magnaye, o 23 de xaneiro de 2019 no que analiza a reclamación presentada e conclúe que “(.) En conclusión, esta Intervención informa que, en base aos argumentos expostos, procedería a desestimación da alegación presentada polo Grupo Socialista Muncipal (de 14/01/2019 con número de R. E.85) por non atoparse dentro dos motivos numerados no artigo 170.2 TRLRFL”. En uso das atribucións que lle confere o artigo 22.2. e) LRBRL, (previo ditame favorable emitido pola comisión informativa permanente de asuntos xerais do Pleno na súa sesión do 28 de xaneiro de 2019) o Pleno do Concello de Carral, na súa sesión ordinaria realizada o 31 de xaneiro de 2019, adoptou os seguintes acordos: 1.–Proceder á desestimación da reclamación presentada por non atoparse dentro dos motivos numerados no artigo 170.2 TRLRFL.2.–Aprobar definitivamente o Orzamento do Concello de Carral para 2019, e publicalo no Boletín Oficial da Provincia da Coruña, resumido por capítulos, para a súa entrada en vigor ao día seguinte a esta publicación. Queda tamén aprobado definitivivamente o plantel ou catálogo de persoal funcionario e laboral que se achegou xunto coa proposta de orzamento, segundo o establecido no artigo 126.1 do Real Decreto Lexislativo 781/1986, do 18 de abril, polo que se aproba o Texto Refundido de disposicións legais vixentes en materia de réxime local, que tamén se publica no Boletín Oficial da Provincia da Coruña (en cumprimento do artigo 127 do Real Decreto Lexislativo 781/1986, do 18 de abril, e remitirase unha copia á Administración Xeral do Estado e outra á Xunta de Galicia, simultaneamente ao envío ao Boletín Oficial da Provincia da Coruña. O orzamento entrará en vigor logo de publicarse na forma prevista. Segundo o artigo 171.1 TRLRFL: “Contra la aprobación definitiva del presupuesto podrá interponerse directamente recurso contencioso-administrativo, en la forma y plazos que establecen las normas de dicha jurisdicción.” Logo de quedar, deste xeito, definitivamente aprobados o orzamento xeral do Concello para o exercicio de 2019 e o plantel ou catálogo de persoal para o devandito exercicio, en cumprimento do que dispón o artigo 169.3 TRLRFL, faise público que os estados que se integran no orzamento xeral, tanto en gastos como en ingresos, a nivel de capítulos, ascenden aos importes que a continuación se expresan: ORZAMENTO EXERCICIO 2019 CADRO DE PERSOAL 2019 Forma parte do referido orzamento o plantel ou catálogo de persoal desta Corporación cuxos datos básicos, en cumprimento do preceptuado no artigo 127 do Real Decreto 781/1986, do 18 de abril, se reproduce a continuación: A) Persoal funcionario de carreira B) Persoal laboral *Prazas de laboral fixo en proceso de funcionarización segundo a D. T. 2.ª do TREBEP. **O persoal laboral temporal poderá variar ao longo do exercicio 2019, como consecuencia de subvencións. A dispoñibilidade dos créditos queda condicionada á efectiva concesión da subvención. Carral, 31 de xaneiro de 2019. O ALCALDE José Luis Fernández Mouriño